Danubius Octet Singers

Danubius Octet Singers je mužské spevácke okteto, zameriavajúce sa na interpretáciu klasickej zborovej tvorby. Teleso bolo založené dirigentom Danielom Simandlom v roku 2013 a združuje osem profesionálnych spevákov, členov popredných zborových telies, pôsobiacich v Bratislave a vo Viedni.

Danubius Octet Singers sa zameriava predovšetkým na interpretáciu slovenskej, českej a slovanskej mužskej zborovej tvorby. Od svojho založenia teleso pravidelne účinkuje na hudobných festivaloch a koncertoch doma i v zahraničí. Významným tvorivým počinom sú tematické hudobno-literárne pásma k výročiam osobností slovenských a českých dejín, ako napr. Ľudovíta Štúra, Jozefa Miloslava Hurbana, Emy Destinnovej, či Milana Rastislava Štefánika. Danubius Octet Singers taktiež spolupracuje s významnými slovenskými hercami a recitátormi, napr. s Božidarou Turzonovovou, Jurajom Sarvašom, Jozefom Šimonovičom, Jurajom Hrčkom.

Najvýznamnejšie koncerty 
 Rok  Názov  Poznámka 2013 Noc hudby  Promočný koncert v bratislavských Klariskách 2014  Mitte Europa - Festival uprostřed Evropy (medzinárodný hudobný festival)  Živý záznam Českého rozhlasu 2014  Janáčkovy Hukvaldy (medzinárodný hudobný festival)  2014  Musica Sacra (medzinárodný hudobný festival)  2015   Rok Ľudovíta Štúra (cyklus koncertov) Spolupráca s recitátorom Jurajom Sarvašom, priamy prenos RTVS 2016  Jarný koncert Slovenského inštitútu vo Viedni Pri príležitosti Roka slovenskej hudby 2016  Medzinárodný festival mužských speváckych zborov  Pécs, Maďarsko 2017  Konvergencie   Medzinárodný festival komornej hudby 2017  Koncert z tvorby Franza Liszta  Kostol sv. Petra vo Viedni pre Spoločnosť F. Liszta vo Viedni  2018  Smetanova Litomyšl  Koncert k pocte E.Destinnovej v spolupráci s Božidarou Turzonovovou2019Croire, aimer, travailler...pocta M.R.Štefánikovi v MeudoneKoncert k 100. výročiu smrti gen. M.R.Štefánika v Meudone (FR)

Diskografia
 Rok  Názov  Poznámka 2014  A Cappella Pur  CD 2015  Vzlietli orli vysoko  DVD – koncert k 200. výročiu narodenia Ľudovíta Štúra 2017  Slovenská pieseň  CD

Referencie

Externé odkazy


Kategória:Slovenské spevácke zbory